|  |  |
| --- | --- |
|  06.03.2024 | nr 8 |

**MINISTRI MÄÄRUS**

**Pärimisregistrit ja pärimismenetluse toiminguid käsitlevate justiitsministri määruste muutmine**

Määrus kehtestatakse pärimisseaduse § 165 lõike 6, § 167 lõike 3 ja § 176 lõike 3 ning notariaadiseaduse § 57 punkti 1 alusel.

**§ 1. Justiitsministri 3. detsembri 2013. a määruse nr 38 „Pärimisregistri pidamise, pärimisregistrisse kannete tegemise ja pärimisregistrist teabe väljastamise kord" muutmine**

Justiitsministri 3. detsembri 2013. a määruses nr 38 „Pärimisregistri pidamise, pärimisregistrisse kannete tegemise ja pärimisregistrist teabe väljastamise kord“ tehakse järgmised muudatused:

1. paragrahvi 9 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Pärimisregistri pidaja kannab pärimisregistrisse andmed välisriigi kohtu või muu pädeva asutuse rakendatud hoiumeetmete kohta vastavalt Euroopa Parlamendi ja nõukogu määruse (EL) nr 650/2012, mis käsitleb kohtualluvust, kohaldatavat õigust ning otsuste tunnustamist ja täitmist, ametlike dokumentide vastuvõtmist ja täitmist pärimisasjades ning Euroopa pärimistunnistuse loomist (ELT L 201, 27.07.2012, lk 107–134), artiklile 19.“;

1. määrust täiendatakse §-ga 111 järgmises sõnastuses:

**„§ 111. Pärimismenetluse peatamise, jätkamise ja lõpetamise kohta kande tegemine**

„(1) Kui pärast pärimismenetluse algatamist vaidlustatakse pärimisasja kohtualluvus vastavalt Euroopa Parlamendi ja nõukogu määrusele (EL) nr 650/2012, teeb notar pärimismenetluse peatamise kohta kande pärimisregistrisse.

(2) Kui vaidlustuse tulemusel selgub, et pärimisasja kohtualluvus on Eestis, teeb notar pärimisregistrisse kande pärimismenetluse jätkamise kohta.

(3) Kui pärast pärimismenetluse algatamist selgub, et pärimisasja kohtualluvus on Euroopa Parlamendi ja nõukogu määruse (EL) nr 650/2012 alusel teises riigis, teeb notar pärimisregistrisse kande pärimismenetluse lõpetamise kohta, märkides kandes, millises riigis kuulub pärimisasi lahendamisele.“;

**3)** määrust täiendatakse §-ga 121 järgmises sõnastuses:

**„§ 121. Euroopa pärimistunnistuse tõestamise kohta kande tegemine**

Kui notar tõestab Euroopa Parlamendi ja nõukogu määruse (EL) nr 650/2012 kohaselt väljastatud Euroopa pärimistunnistuse, teeb ta selle kohta kande pärimisregistrisse, märkides kandes Euroopa pärimistunnistuse väljastamise kuupäeva ja selle notari ametitegevuse raamatus registreerimise numbri.“;

**4)** paragrahvi 13 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Kui notar tunnistab Euroopa Parlamendi ja nõukogu määruse (EL) nr 650/2012 kohaselt väljastatud Euroopa pärimistunnistuse kehtetuks, teeb ta selle kohta kande pärimisregistrisse, märkides kandes kehtetuks tunnistatud Euroopa pärimistunnistuse tõestamise kuupäeva ja aasta ning selle notari ametitegevuse raamatus registreerimise numbri ning Euroopa pärimistunnistuse kehtetuks tunnistamise otsuse kuupäeva ja selle notari ametitegevuse raamatus registreerimise numbri. Kui notari tõestatud Euroopa pärimistunnistuse tunnistab kehtetuks kohus, teeb pärimisregistrisse selle kohta kande kohus, märkides kandes Euroopa pärimistunnistuse kehtetuks tunnistamise kuupäeva.“.

**§ 2. Justiitsministri 18. detsembri 2008. a määruse nr 53 „Pärimisseadusest tulenevate notari ametitoimingute tegemise kord“ muutmine**

Justiitsministri 18. detsembri 2008. a määruses nr 53 „Pärimisseadusest tulenevate notari ametitoimingute tegemise kord“ tehakse järgmised muudatused:

1. paragrahvi 8 lõike 1 punkt 9 sõnastatakse järgmiselt:

„9) pärimistunnistus tõestatakse pärijate kohta, kes on notarile teada, kelle pärimisõigus ja selle ulatus on tõendatud ning kes ei ole pärandist loobunud.“;

1. paragrahvi 8 lõige 3 tunnistatakse kehtetuks;

1. paragrahvi 8 lõiget 4 täiendatakse punktidega 11 ja 12 järgmises sõnastuses:

„11) millise riigi õigust kohaldatakse pärimisasjale tervikuna vastavalt Euroopa Parlamendi ja nõukogu määruse (EL) nr 650/2012, mis käsitleb kohtualluvust, kohaldatavat õigust ning otsuste tunnustamist ja täitmist, ametlike dokumentide vastuvõtmist ja täitmist pärimisasjades ning Euroopa pärimistunnistuse loomist (ELT L 201, 27.07.2012, lk 107–134), artiklitele 21 ja 22;

12) et kui pärijaks on alaealine ning on täidetud nõukogu määruse (EL) nr 2019/1111, mis käsitleb kohtualluvust, abieluasjade ja vanemliku vastutusega seotud kohtuasjades tehtud lahendite tunnustamist ja täitmist ning rahvusvahelisi lapserööve (ELT L178, 02.07.2019, lk 1– 115), artiklis 10 sätestatud tingimused, on võimalik muuta kohtualluvust;“;

1. paragrahvi 8 lõiget 4 täiendatakse punktiga 21 järgmises sõnastuses:

„21)et pärandist loobumise avalduse võib koostada välisriigis, kuid avaldus peab vastama avaldaja elukohariigis sätestatud vorminõuetele või pärimisasjale tervikuna kohaldatava välisriigi õiguse vorminõuetele;“;

1. paragrahvi 10 lõike 1 punkt 3 sõnastatakse järgmiselt:

„3) Eesti väärtpaberite registrisse;“;

**6**) paragrahvi 10 lõige 2 sõnastatakse järgmiselt:

„(2) Kui pärandaja oli pärandi avanemise ajal abielus või registreeritud kooselus ja abikaasade või registreeritud elukaaslaste varasuhte liigiks oli varaühisus, esitab notar käesoleva paragrahvi lõike 1 punktides 1–5 ja 7 nimetatud registritesse päringud ning järelepärimised ka pärandaja üleelanud abikaasa või registreeritud elukaaslase õiguste ja kohustuste kohta.“;

**7**) paragrahvi 10 lõige 21 sõnastatakse järgmiselt:

„(21) Notar teeb päringud ning järelepärimised pärandaja õiguste ja kohustuste kohta järgmistele krediidiasutustele:

1) AS Inbank;

2) AS LHV Pank;

3) AS SEB Pank;

4) AS TBB Pank;

5) Bigbank AS;

6) Coop Pank AS;

7) Holm Bank AS;

8) Luminor Bank AS;

9) Swedbank AS;

10) AS Citadele banka Eesti filiaal;

11) TF Bank AB (publ.) Eesti filiaal.“;

**8**) paragrahvi 10 lõige 22 sõnastatakse järgmiselt:

„(22) Kui pärandaja oli pärandi avamise ajal abielus või registreeritud kooselus ja abikaasade või registreeritud elukaaslaste varasuhte liigiks oli varaühisus, esitab notar käesoleva paragrahvi lõikes 21 sätestatud krediidiasutustele päringud ning järelepärimised ka pärandaja üleelanud abikaasa või registreeritud elukaaslase õiguste ja kohustuste kohta.“;

**9**) paragrahvi 10 lõiget 5 täiendatakse pärast sõna "abikaasa" sõnadega "või registreeritud elukaaslase“;

**10**) paragrahvi 15 lõike 2 teisest lausest jäetakse välja tekstiosa „pärimisregistrile,“;

**11**) määrust täiendatakse §-ga 151 järgmises sõnastuses:

**„§ 151. Pärimismenetluse peatamine, jätkamine ja lõpetamine**

(1) Kui pärast pärimismenetluse algatamist vaidlustatakse pärimisasja kohtualluvus vastavalt Euroopa Parlamendi ja nõukogu määrusele (EL) nr 650/2012, peatab notar pärimismenetluse.

(2) Kui vaidlustuse tulemusel selgub, et pärimisasja kohtualluvus on Eestis, jätkab notar pärimisasja menetlemist sellekohase kohtuotsuse saamisel.

(3) Kui pärast pärimismenetluse algatamist selgub, et pärimisasja kohtualluvus on Euroopa Parlamendi ja nõukogu määruse (EL) nr 650/2012 alusel teises riigis, lõpetab notar pärimismenetluse nimetatud asjaolu ilmnemisel või sellekohase kohtuotsuse saamisel ja teeb pärimismenetluse lõpetamise kohta kande pärimisregistrisse, märkides kandes, millises riigis kuulub pärimisasi lahendamisele.“;

**12**) paragrahvi 17 lõike 1 punkt 2 sõnastatakse järgmiselt:

„2) andmed pärandaja abielude või registreeritud kooselude ja abikaasade või registreeritud elukaaslaste varalistele suhetele kehtinud varasuhte liigi kohta.“;

**13**) paragrahvi 19 täiendatakse lõikega 11 järgmises sõnastuses:

„(11) Kui pärandajal oli kinnistusraamatust nähtuvalt vara, märgib notar pärimistunnistusse viite kinnistusraamatu seaduse §-s 651 sätestatud kohustusele ning selgitab pärijatele kohustust ja selle täitmata jätmisega kaasnevaid tagajärgi.“;

**14**) paragrahvi 19 lõige 2 sõnastatakse järgmiselt:

„(2) Kui pärandaja oli pärandi avanemise ajal abielus või registreeritud kooselus või kui pärandaja abielu või registreeritud kooselu oli enne pärandi avanemist lõppenud, kuid abikaasade või registreeritud elukaaslaste ühisvara oli jäänud jagamata, märgitakse pärimistunnistusele ka «Pärimisseaduse» § 171 lõikes 5 nimetatud andmed.“;

**15**) paragrahv 20 tunnistatakse kehtetuks.

**§ 3.** **Justiitsministri 19. juuni 2009. a määruse nr 23 „Notariaadimäärustik” muutmine**

Justiitsministri 19. juuni 2009. a määruses nr 23 „Notariaadimäärustik” tehakse järgmised muudatused:

**1**) paragrahvi 231 täiendatakse lõikega 11 järgmises sõnastuses:

„(11) Testamendi tõestamisel on testaatoril õigus loobuda lõikes 1 nimetatud X-tee kaudu juurdepääsu saamise õigusest.“;

**2**) paragrahvi 65 lõige 4 sõnastatakse järgmiselt:

„(4) Paragrahvi 121 lõikes 41 nimetatud tõestamise korral säilitatakse paberkandjal notariaalakti paberarhiivis ning digitaalset originaaldokumenti digitaalses notariaalarhiivis.“.

*(allkirjastatud digitaalselt)*

Kalle Laanet

Justiitsminister

*(allkirjastatud digitaalselt)*

Tõnis Saar

Kantsler